Carsten Medum Andersen stiller op til kommunalvalget i Hjørring Kommune for at tilbyde et alternativ til alt det, der foregår via de sociale medier. Han har ikke et egentligt politisk program, men han er klar til at stille sig til rådighed for andre, fortæller han. - Jeg står for den menneskelige kontakt, og jeg er altid klar til at hjælpe. Ligesom jeg har været det i mine 39 år som lastbilchauffør. Og når jeg har lovet noget, så holder jeg det, siger han. Beskedent valgbudget Hjørring for Alle-listen fører valgkamp med et yderst beskedent budget. 1600 kroner til et stort banner på en lastbiltrailer er der brugt, og så lige lidt ekstra i forbindelse med nattelivets J-dag for nylig, lyder det fra Carsten Medum Andersen. - Jeg syntes, det kunne være sjovt at dele lidt nisseøl ud og så få en snak med folk. Det gik vældig godt, siger han.

Opsummering:
Det er den menneskelige kontakt, der er i centrum hos enmandslisten i Hjørring Kommune, Hjørring for Alle.